ועדת העבודה, הרווחה והבריאות, כנסת 19, פרוטוקול מספר 93, 2013-11-11 11:00

חיים כץ: בוקר טוב, עדין בוקר.

חיים כץ: יום שני בשבוע, ח' בכסלו, 11 בנובמבר 2013.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא:

חיים כץ: מתן סיוע עבור החזקת ילדים במעונות יום ומשפחתונים לתושבי קו העימות בצפון.

חיים כץ: אתם יודעים, אנחנו באים לישיבה הזאת עכשיו מדיון על תכנית ויסקונסין.

חיים כץ: השמה ושליחת אנשים לעבודה.

חיים כץ: אנחנו באים לפה וקראתי במכתב, ואני אומר שהדיון הזה נערך בעקבות פניה של סמי מלול.

חיים כץ: הוא פנה אלי, הוא לחץ.

חיים כץ: לא מעניין מה כתוב במכתב אבל הטלפונים וההסברים, גם בעבר סמי מלול הפעיל לחצים שאני אפעיל על הממשלה לשפות את המשפחות או לתת את המשפחות את היכולות לצאת לעבודה תוך כדי סבסוד מעונות היום.

חיים כץ: גם עכשיו הוא פנה אלי ואמר: תשמע, עזבו מה שכתוב במכתב.

חיים כץ: אני מעולם לא כתבתי לעצמי כותרות או כתרים שלא הגיעו לי.

חיים כץ: בחיים.

חיים כץ: מי שעשה, עשה.

חיים כץ: הוא הפעיל לחצים והוא פעל ובא, סמי מלול, בא תספר לנו מה הסיפור.

<סמי מלול: קודם כל, תודה, חיים, על ההיענות.

<סמי מלול: אני סמי מלול, כיום מרכז את פורום ערי הפיתוח בפריפריה במרכז השלטון המקומי.

<סמי מלול: בעבר הייתי גם ממלא מקום וגם ראש עיר בקרית שמונה.

<סמי מלול: אני מכיר טוב את הנושא שעל סדר היום.

<סמי מלול: חיים, באמת תודה על ההיענות.

<סמי מלול: אני יודע שגם ב-2011, ללא ההתערבות שלך, ההנחות האלה היו מתבטלות ולא מתחדשות.

<סמי מלול: ההטבות האלה, באזור קו העימות הצפוני, הושגו בדמים, במהלך של שנים רבות של התמודדות ביטחונית קשה באזור הזה.

<סמי מלול: - -

חיים כץ: צריך כמה קטיושות?

<סמי מלול: לא.

<סמי מלול: אני אמרתי בתחילת הדיון שאנחנו מוותרים על התענוג הזה גם אם נצטרך לוותר על ההטבה.

<סמי מלול: אבל למען ההגינות, האזור הזה, שסובל היום, לדעתי, ממצוקות רבות בתעסוקה, כולל נושא של הגירה שלילית.

<סמי מלול: יש הגירה שלילית מהגליל ומהאזורים המרוחקים האלה.

<סמי מלול: הסיוע הזה שניתן לאימהות, הוא למעשה היה איזה שהוא תמריץ לצאת לעבודה - -

חיים כץ: יש להן לאן לצאת לעבודה?

<סמי מלול: ממה שיש.

<סמי מלול: בענין של שוק העבודה באזור שלנו, הוא זוועתי.

<סמי מלול: שוק העבודה מצומצם ובמקרה הטוב, אתה משיג איזה שהוא מקום עבודה של שכר מינימום.

<סמי מלול: אבל אימהות יצאו לעבודה בעקבות הסיוע הזה, זה נתן להן תמריץ, מה גם שאתה יודע שבעקבות דוח ועדת טרכטנברג בוטלו כל ההטבות שהיו לגילאי 3-6.

<סמי מלול: אצלנו, לפני טרכטנברג, לא שילמנו על גילאי 3-6.

<סמי מלול: בעקבות טרכטנברג, כל המדינה השתוותה ולמעשה, המנגנון הזה, שהיתה לנו איזו שהיא עדיפות, למעשה הוא בוטל או קוזז.

<סמי מלול: אז אני אומר שאם גם את הענין של האימהות במעונות, גם את הסיוע הזה יורידו - -

חיים כץ: לא של האימהות, סיוע לילדים.

חיים כץ: לאימהות לא מסייעים.

<סמי מלול: - - בקיצור, כל היתרון היחסי שהיה, איזה מין תמריץ להביא אוכלוסיות לאזורים המרוחקים האלה, מתבטל.

חיים כץ: מה היה עד היום?

<סמי מלול: עד היום היו כמה שלבים אבל היה שלב שלא שילמו בכל מצב, כלי קשר למבחן הכנסות.

<סמי מלול: לא שילמו יותר מדרגה 3 שזה אומר משהו בסביבות 600 שקל לחודש - -

חיים כץ: לילד.

<סמי מלול: כן.

<סמי מלול: ב-2011 הם הלכו למנגנון אחר בצורה מדורגת והעלו את זה והגיעו של 5,6.

<סמי מלול: תלוי באילו ישובים, עשו קטלוג.

<סמי מלול: ישובים "צמודי גדר", ישובים בדרגות כאלה ואחרות כך שהיום, למעשה, גם אחרי שהאריכו לנו, הם האריכו את זה תוך כדי הכפלת הסכומים.

<סמי מלול: היום, למעשה, לא חודשו יותר ההטבות ואנחנו כמו כל מרכז הארץ.

<סמי מלול: מבחן הכנסות רגיל ואין שום הטבה ואפילו לא הקלה ביותר.

חיים כץ: ומה זה עשה?

חיים כץ: כמה אנשים הפסיקו את העבודה שלהם בעקבות זה?

<סמי מלול: רק עכשיו התחילו להגיע החיובים ואתה כבר רואה את התסיסה - -

חיים כץ: מה זה תסיסה?

חיים כץ: תסיסה זה כלום.

חיים כץ: כמה נשים - -

<סמי מלול: למשל, אני יודע שבשלומי 26 אימהות הוציאו את הילדים שלהן מהמעונות.

חיים כץ: 26 הוציאו את הילדים, הפסיקו לעבוד.

<סמי מלול: כן, הפסיקו לעבוד והוציאו את הילדים.

<סמי מלול: כך שהענין הזה הוא מהותי והוא לא עוד איזו שהיא קפריזה וגם מדברים שוב שאין קטיושות.

<סמי מלול: האזור הזה נמצא על פתחו של הר געש ביטחוני.

<סמי מלול: המצב שם נזיל מאד.

<סמי מלול: אז מה מחכים?

<סמי מלול: כל פעם שיש הרעה ביטחונית?

<סמי מלול: מה עם 40 שנה שהאזור הזה סובל מבעיות ביטחון?

<סמי מלול: מישהו פיצה שם בגין אובדן הכנסות, ירידת ערך רכוש ואלף ואחד דברים אחרים.

<סמי מלול: אז יש מנגנון מסוים של הטבות שצריך לשמור עליהן.

חיים כץ: אתה יודע לתת לי עוד נתונים חוץ משלומי?

<בני בן מובחר: מבואות החרמון 13 אימהות שהוציאו את הילדים.

חיים כץ: הפסיקו לעבוד והוציאו את הילדים.

חיים כץ: יש פה ענין שזה ילד אחד או שניים כי אם זו ילד, אני רואה שהשתתפות הממשלה, תלוי באיזה מעגל סוציו-אקונומי אתה אבל בא נגיד ב-3 או ב-4, זה מסתובב על 1000 שקל.

<קריאה: חיים, במרום הגליל 20.

חיים כץ: במרום הגליל 20.

חיים כץ: אתה מבין לאן אני הולך.

חיים כץ: עכשיו תשמע, אני מסביר לכם כנסת.

חיים כץ: אולי אתם טובים בלסדר את הישובים שלכם ולייצג אותם אבל פה אנחנו ועדת העבודה והרווחה.

חיים כץ: אנחנו צריכים לדאוג לעובדים.

חיים כץ: יושבת מישהי ורושמת פרוטוקול.

חיים כץ: מי צעק "במבואות הגליל 20"?

חיים כץ: היא לא תדע מה לעשות.

חיים כץ: אחר כך יכתבו פרוטוקול ויגידו: מישהו באולם צעק "20".

חיים כץ: מי זה הבן אדם?

<אייל דמרי: אשמח לומר את השם שלי: אייל דמרי, סגן ראש המועצה במרום הגליל, ממונה חינוך ורווחה.

חיים כץ: מצוין.

חיים כץ: עכשיו אנחנו יודעים שהוא אמר שבמרום הגליל 20, והיא תוכל לעשות את עבודתה בייתר סדר.

חיים כץ: אחרת היא לא תמצא, היא לא תדע מי צעק.

חיים כץ: ומבואות החרמון 13 מי אמר?

<בני בן מובחר: אני, ראש מועצת מבואות החרמון.

חיים כץ: מי גברתי?

<שרון גידו: אני שרון גידו, מנהלת הגיל הרך במועצה אזורית גליל עליון.

<שרון גידו: אז מאחר ובאמת רק מתחילת שנת תשע"ג האיום מומש לא לקבל את ההטבה, אז כל האימהות שהיו אמורות לרשום את הבנים שלהם לפעוטונים השהו את ההרשמה.

<שרון גידו: זה בסביבות 30 אימהות.

<שרון גידו: זה מה שאני הצלחתי לבדוק - -

חיים כץ: 30 אימהות.

חיים כץ: איפה?

<שרון גידו: במועצה אזורית "גליל עליון".

<קריאה: כמה תושבים יש במועצה?

<שרון גידו: 18 אלף בערך.

חיים כץ: אין חפיפה עם מרום הגליל?

<שרון גידו: לא.

חיים כץ: אתה רצית להגיד משהו?

<אכרם דאוד: אני מהמועצה המקומית "מזרעה", דאוד אכרם.

<אכרם דאוד: אני מנהל החינוך והרווחה.

<אכרם דאוד: אצלנו יש 7 ילדים ממשפחות שלא נרשמו בגלל ההשתתפות.

<קריאה: כמה תושבים יש?

<אכרם דאוד: 3,600.

<סיון יחיאלי: אדוני היושב ראש, ברשותך, אני סיון יחיאלי, ראש המועצה המקומית כפר ורדים ויושב ראש פורום קו העימות.

<סיון יחיאלי: אנחנו מדברים כרגע על יישובי קו העימות בכלל, על יישובים צמודי גדר בפרט, ששם כיוון שההטבה היתה יותר גדולה גם הנזק הוא יותר גדול.

<סיון יחיאלי: אמר כאן סמי מלול את הנקודה שבעיניי היא הנקודה המרכזית: במדינת ישראל לאורך השנים היתה העדפה נגלית של הפריפריה, במיוחד של ישובים צמודי גדר.

<סיון יחיאלי: כחלק מאותה אסטרטגיה של המדינה שנועדה לטפח את ההתיישבות בספר ולאורך הגבולות, היתה העדפה נגלית.

<סיון יחיאלי: זאת אומרת, מי שעבר מרעננה לשלומי או לקרית שמונה או למטולה, קיבל הטבה שראו אותה.

<סיון יחיאלי: נכון להיום, כל העסק הזה הולך ומתבטל.

<סיון יחיאלי: לאט לאט, אחד אחד מכרסמים אתה זה ומורידים את זה עד לכדי אפס.

<סיון יחיאלי: רק כדי לסבר את האוזן – יושב כאן הרצל בוקר, ראש המועצה של מטולה שירדה בסוציו-אקונומי מ-8 ל-7.

<סיון יחיאלי: גבי נעמן משלומי לא יושב כאן.

<סיון יחיאלי: שלומי ירדה בסוציו-אקונומי מ-6 ל-5.

<סיון יחיאלי: נהריה ירדה מ-6 ל-5, וראש העיר של נהריה לא יושב כאן אבל גם הוא קורבן של אותו תהליך.

<סיון יחיאלי: אתה רץ על כל הפריפריה ואתה רואה איך הפערים בין הפריפריה למרכז הולכים וגדלים בעוד שהממשלה לא רק שלא מנסה להפוך את התהליך אלא מדרבנת את זה וגם לחלשים בפריפריה לא מאפשרת היום לצאת לעבודה - -

חיים כץ: מה עשיתם עם זה?

<סיון יחיאלי: מה שעשינו: אני אשתמש כאן במילה לא יפה.

<סיון יחיאלי: אנחנו "רודפים" אחרי השר בנט הרבה מאד זמן בניסיון לקבל מענה.

<סיון יחיאלי: לא מצליחים לקבל תשובה.

<סיון יחיאלי: אתה יודע, אין שר במדינת ישראל ולא ראש ממשלה ולא נשיא שאתה שולח לו מכתב ולא מקבל מענה.

חיים כץ: אני אגיד לך משהו:

חיים כץ: אני לא רוצה להגיד לך שאני מסכים אתך אבל יחד עם זה, אני היום, אחרי הרבה זמן, אפגש עם השר בנט.

חיים כץ: זה מיוזמתו ולא מיוזמתי.

חיים כץ: תכתוב לי מכתב, שב אחר כך, אחרי הדיון ותכתוב מכתב שפניתם, המצוקות הן כאלה וכאלה ואני אבקש ממנו היום תשובה.

חיים כץ: תכתוב מכתב מסודר על המצוקות, מה דרשתם, מה אתם מצפים, איפה זה עומד?

חיים כץ: אני לא אמסור לו את זה, אני אבקש תשובות.

חיים כץ: בסדר?

חיים כץ: למרות שהמטרה של הפגישה היא אחרת, יחד עם זאת בואו ננסה, אם נוכל, להוציא משהו מהענין הזה.

חיים כץ: אתה יכול להמשיך.

<סיון יחיאלי: - - בסופו של דבר, מה שאנחנו רואים כאן זה שהתוצאה של המהלך הזה, של כביכול מעבר להשוואת תנאים בכל המדינה, משמעותו התייקרות של למעלה מ-80 אחוז - -

חיים כץ: אני לא מבין באחוזים, דבר אתי בכסף.

<סיון יחיאלי: מי ששילם 1028 שקלים משלם היום 1800.

חיים כץ: יש פה את הטבלה - -

<סיון יחיאלי: לא, תראה את המחירים כאן.

<סיון יחיאלי: זה המחירים.

חיים כץ: גם פה אני רואה את המחירים.

חיים כץ: ברגע שאני רואה כמה אני משלם, כמה השתתפות הממשלה, אז למרות שאני חבר כנסת אני יודע לחבר שני מספרים.

<סיון יחיאלי: - - כל העסק עובד על זה שבסופו של דבר תמונת המיקרו אומרת שאמא מסוימת לא יכולה לשים את הילד בגן, תמונת המקרו אומרת:

<סיון יחיאלי: אנחנו הולכים ומאבדים את הפריפריה בצורה שהולכת ומתגברת.

<סיון יחיאלי: כשאני מניתי את הישובים בפריפריה שהולכים ויורדים בסוציו-אקונומי, אני אגיד לך שבמדינת ישראל יש קרוב ל-2 מיליון איש שחיים בסוציו-אקונומי גבוה – 7-10, ומתוכם בפריפריה פחות מ-110,000.

<סיון יחיאלי: זאת אומרת, אם אתה רוצה להשוות, אם אתה רוצה לראות את חלוקת ההון הלאומי - -

חיים כץ: תקשיב לי, אתה באת לוועדה שיש פה שני חברי כנסת שתומכים בזה.

חיים כץ: מה שאתה צריך לעשות, הדיון צריך להיות אחר.

חיים כץ: הדיון צריך להיות איך אנחנו משיגים את המטרה.

חיים כץ: לא ירדו, עלו, מה עשינו, מה אנחנו עושים, למי פנינו, עם מי אנחנו צריכים לדבר.

חיים כץ: איך אתם יודעים להשתמש בשירותים שלנו בשביל לנסות להביא לכם את המטרה.

חיים כץ: זאת צריכה להיות מטרת הדיור.

חיים כץ: אתה לא צריך לשכנע את מיקי ולא לשכנע אותי בצדקה שלכם.

חיים כץ: אני יודע שאתם צודקים.

חיים כץ: אני יודע שהילדים של התושבים שלכם ראויים לקבל את מה שמקבלים ולו בגלל שמחר יכולה לבוא להם עוד קטיושה ואתם נמצאים שם ולא בתל-אביב.

<סיון יחיאלי: אם אנחנו נמצאים על אותו דף אז מבחינתי הנקודה היא כזאת: אנחנו באמת עומדים במצב שהוא מצב חירום.

<סיון יחיאלי: ראש המועצה של שלומי לא הגיע לכאן אבל מבחינתו - -

חיים כץ: 26 ילדים לא הולכים לפעוטונים והאמא נשארת בבית כדי לשמור עליהם.

חיים כץ: זה מבחינתו.

<סיון יחיאלי: נכון.

<סיון יחיאלי: מבחינתו יש משהו במשמעות של הדבר הזה וזה שהוא מעונין להגיע למצב של השבתת הפעוטונים החל מיום ראשון בשבוע הבא - -

חיים כץ: זה לא מענין אף אחד.

<סיון יחיאלי: - - אני יודע.

<סיון יחיאלי: זה גם לא מענין ולמעשה, זה יוצר נזק לאותן אימהות שכן יוצאות לעבוד ואז אתה פוגע בהן גם.

חיים כץ: זה לא יביא לו את המזור.

<סיון יחיאלי: אנחנו באמת פונים אליכם כדי לנסות לקבל החלטה ולנסות לשנות את רוע הגזירה הזאת.

<סיון יחיאלי: מדובר בכסף קטן.

<סיון יחיאלי: בכסף קטן שבקטנים ברמה המקרו-כלכלית, זה כלום כסף.

<סיון יחיאלי: יושב מישהו ומקצץ ומוחק - -

חיים כץ: 2 מיליון שקל לשנה.

<סיון יחיאלי: תגיד לי, בשביל זה שווה לאבד - -

חיים כץ: אני כל כך לגמרי אתך.

<בני בן מובחר: בני בן מובחר ממבואות החרמון, בשביל הפרוטוקול.

<בני בן מובחר: תראו, אנחנו היינו אתמול ב-19:00 בערב אצל שר הביטחון, הוא הוריד את השמירה ביישובי גדר, לא ביישובי קו עימות.

<בני בן מובחר: ההצעה שלו היתה שנפתח את השערים עם קוד טלפוני בכפר יובל ובמרגליות, שזה ישובים שלי, בתחום השיפוט שלי.

<בני בן מובחר: משרד הביטחון את מרגליות הגדיר כיישוב מאוים בירי שטוח-מסלול, היישוב היחידי במדינת ישראל.

<בני בן מובחר: כפר יובל, יש אנשים וכולם יודעים את הטבח שהיה ומכירים את הסיפור של מה שקרה בכפר יובל.

<בני בן מובחר: בשבוע שעבר אני הייתי בערוץ 2 ולקחנו סולם מעץ, הנחנו אותו על הגדר ועברנו לצד השני בלי שום בעיה.

<בני בן מובחר: אני רוצה להגיד משהו, וברשותכם, לעצמנו, לראש המועצה של מטולה, לסגן ראש המועצה מרום הגליל, לגזבר, לסמי ולך, ושימו לב: אתם מכירים את הרשימה הזאת?

<בני בן מובחר: חיים כץ, אורלי לוי, רינה, עדי קול, מיכל בירן, מיקי רוזנטל, יוני.

<בני בן מובחר: אתם מכירים את הישיבה הזאת?

<בני בן מובחר: כל החבורה הזאת היתה אצלכם לפני הבחירות?

<בני בן מובחר: - -

חיים כץ: לא.

חיים כץ: לא פניתי לאף אחד מכם.

חיים כץ: בא, בא.

חיים כץ: אם אתה הולך לשם - -

מיקי רוזנטל: גם אני לא.

<בני בן מובחר: אבל תן לי רגע, תנו לי רגע.

חיים כץ: תקשיב: לא הייתי, לא ביקשתי ואני - -

<בני בן מובחר: חיים, זה לא מתאים לך, תן לי לסיים משפט.

חיים כץ: יאללה, סיים.

<בני בן מובחר: זה לא יפה.

<בני בן מובחר: - - אף אחד, חוץ ממיקי ומחיים לא הגיעו לכאן.

<בני בן מובחר: זאת אומרת שלאף אחד לא אכפת מאתנו.

חיים כץ: זה לא קשור.

<בני בן מובחר: חיים רגע, תקשיב.

<בני בן מובחר: תן לי, אני נסעתי עד לפה.

<בני בן מובחר: אני מאד מעריך את זה שמיקי יושב פה בסבלנות, ואני מניח שהוא ראה בסדר היום ובטח יש לו עוד פגישות, וראה חשיבות לבוא לתמוך בקו העימות וגם אתה.

<בני בן מובחר: לא רק בגלל שאתה יושב ראש, אני מכיר אותך שנים.

<בני בן מובחר: למה לא באים עוד אנשים לשמוע אותנו?

<בני בן מובחר: להקשיב לנו?

<בני בן מובחר: המצוקה היא מצוקה אמתית, חיים.

<בני בן מובחר: עכשיו אני אגיד לך רגע אצלי - אצלנו ובמרום הגליל מי שהוא בעל משק לא יכול ללכת לחתום אבטלה.

<בני בן מובחר: חבר'ה, תבינו את זה.

<בני בן מובחר: יש אפשרות בערים עוד לחתום אבטלה לאמא שלא עובדת - -

חיים כץ: לא, רק לשכירים.

חיים כץ: עצמאי לא יכול לחתום אבטלה.

<בני בן מובחר: נכון.

<בני בן מובחר: אז עכשיו, מה קורה למושבניקים שלנו?

<בני בן מובחר: במרום הגליל ובמבואות החרמון הם לא יכולים ללכת לחתום אבטלה.

<בני בן מובחר: זה שהם הוציאו עכשיו את הילדים והם נשארו בבית, לא תהיה להם הכנסה בכלל.

<בני בן מובחר: עכשיו, אני אומר לכם שהמצוקה היא מצוקה אמתית והכסף הוא לא כסף גדול.

<בני בן מובחר: אנחנו מתמודדים עם קיצוצים, אנחנו מבינים את הגזירות אבל אנא מכם, אם יש מצב שבמחלקת רווחה ירדו מספר התיקים המטופלים, לי יש 1400 בתי אב, 441 תיקים פעילים במחלקת רווחה.

<בני בן מובחר: חלקם זה גם כתוצאה מזה ששני בני זוג נמצאים בתוך הבית, מתוסכלים.

<בני בן מובחר: אחד, מזה שהחקלאות קרסה, לצערי, וקשה מאד ועם החקלאות ושתיים, מזה ששני בני הזוג נמצאים בתוך הבית ועכשיו, אם יצא מצב שהאישה מצאה מקום עבודה בגליל, שהשאלה שלך בתחילת הדברים: "יש להם לאן ללכת לעבוד?" חיים, אתה מכיר את הגליל, אתה יודע בדיוק מה המצוקה שלנו עם מקומות עבודה.

<בני בן מובחר: יש מלחמת עולם על כל מקום עבודה - -

<סיון יחיאלי: בטח על כל מקום עבודה שמכניס שכר.

<בני בן מובחר: - - אז למה ביקשתי שתיתן לי לסיים לדבר: אני מאד מעריך את זה ששניכם נמצאים פה אבל יש עוד אנשים שכן יכולים גם לעזור לך, שהם חברים בוועדה הזאת, לקבל החלטה נכונה.

חיים כץ: אני קודם כל צריך להגן על החברים שלי בכנסת.

חיים כץ: חייב.

חיים כץ: חשוב שאתה תבין איך הכנסת עובדת כי לצערי, אזרחי מדינת ישראל לא מבינים איך הכנסת עובדת.

חיים כץ: כנסת ישראל, שיש בה 120 חברים, היום קראתי בעיתון שיש 23 שרים ונגיד עוד 12 ראשי ועדות שזה בערך 40 איש, 45 איש שלא באים להשתתף בוועדות, הם לא יודעים.

חיים כץ: לא יכולים להשתתף בוועדות, אין להם פה "סיי" אין להם כלום.

חיים כץ: אז מה לעשות, נשארו 70 או 75 חברים.

חיים כץ: ה-70 חברים האלה מחולקים ל-12 ועדות.

חיים כץ: הוועדות בכנסת עובדות באותו יום ובאותה שעה.

חיים כץ: הכנסת עובדת 3 ימים בשבוע באופן קבוע, ומי שרוצה, יכול לעשות דיונים גם ביום ראשון ויום חמישי - -

<בני בן מובחר: אני הייתי מצפה שיהיו יותר.

חיים כץ: זה בסדר, גם אני הייתי מצפה.

חיים כץ: יחד עם זה, אתה פרצת למקום שאני רציתי להגיד לכם שכאילו זה דיון יותר... תראה, אני עשיתי את הישיבה הזאת כשבררתי מתוך המכלול הגדול של הנושאים שיש לי - -

<סמי מלול: נתת עדיפות לנושא הזה.

חיים כץ: - - בגלל הענין הזה.

חיים כץ: יחד עם זה, אני יודע שאני לא באתי לבקש שיצביעו לי.

חיים כץ: אם אני לא ראוי – שלא יצביעו ורציתי לשחק פה פוליטיקה, מה שלא עשיתי ב-12 שנה שאני בכנסת, רציתי לבוא לוועדה ולהגיד: הנושא חשוב, בואו נשחק פוליטיקה.

חיים כץ: רציתי להגיד לכל אחד מפה, כל אחד פה ראש מועצה, מאיזו מפלגה הוא בא ולאן הוא הולך - - אם הוא מהאופוזיציה, לא מענין.

חיים כץ: האופוזיציה אתנו, לא מעניין.

חיים כץ: אבל אם יש פה ראשי מועצות או ראשי מקומות שבאים ממפלגת הקואליציה, צריך לעשות מחנה משותף שהולך ללחוץ על מנת להשיג את המטרה.

חיים כץ: מה המטרה?

חיים כץ: המטרה היא סדר גודל, זה דיון - -

מיקי רוזנטל: על 2 מיליון שקל...

חיים כץ: - - המטרה היא סדר גודל של 2 מיליון שקל לשנה.

חיים כץ: מאיפה לקחתי 2 מיליון?

חיים כץ: אני אגד לכם: אתם באתם ואמרתם את המספרים.

חיים כץ: אמרתי, 26 ועוד 13 שווה 39 ועוד 20 שווה 59, 89, 96, ממוצע 1000 שקל זה 100 אלף שקל כפול פעמיים 200 אלף שקל לחודש, 10 חודשים, שני מיליון.

חיים כץ: טעיתי, שני מיליון מאתיים.

חיים כץ: זה הסדר גודל.

חיים כץ: אבל על 3 מיליון סגרו את "נגב טקסטיל".

חיים כץ: מי סגר את "נגב טקסטיל"?

חיים כץ: בנט.

חיים כץ: על 3 מיליון.

חיים כץ: עכשיו אני כאילו בשלב גישור אתו אז אני צריך לשתוק אבל קשה לי - -

<בני בן מובחר: לשניכם קשה, אנחנו מכירים אתכם.

חיים כץ: - - לא, לי קשה, אני איש של עשיה ולא של דיבורים.

חיים כץ: אני איש של עשיה שבסוף הדרך צריך להביא תוצאות.

חיים כץ: אם לא הבאתי תוצאות אז חבל על הזמן.

חיים כץ: פה צריך לראות איך אנחנו, לפני שנתיים, גם סמי וגם אני הפעלנו לחץ מאסיבי על ראש הממשלה והצלחנו לנצח במשחק.

חיים כץ: עכשיו, אנחנו צריכים לראות איך אנחנו מנצחים את המשחק הזה והפתיח שלך על ההגנה על היישובים, תשמע, זה לא אותו דבר.

חיים כץ: אני אגיד לך למה זה לא אותו דבר?

חיים כץ: כי קראתי היום את ההערה של בוגי באחד מהעיתונים כשעברתי בחמש וחצי בבוקר והוא אמר שזה ענין - -

<יוסי שמעוני: יעילות.

חיים כץ: לא יעילות, הוא אמר "של נחיצות".

חיים כץ: לדעתו זה לא נחוץ.

מיקי רוזנטל: חס וחלילה שלא יוכח ההיפך.

חיים כץ: שמע, אבל אנחנו כולנו, ובטח מהמפלגה שלך, צועקים לקצץ את תקציב הביטחון.

חיים כץ: לקצץ, לא צריך, יש שומנים, אין שומנים.

חיים כץ: ולגעת בפנסיות של הגמלאים של צה"ל, ש-50 אחוז מהם הולכים לחטט בפחים כי הפנסיה שלו 3500 שקל.

חיים כץ: ואם היית בא לאותו משרת ואומר לו: תישאר עד גיל 67 - הוא היה נשאר כי בגיל 50 אף אחד לא מחכה לו.

חיים כץ: אותו מכונאי טנקים או מטוסים, לא מחכים לו, הוא לא רוצה לפרוש אבל הוא גם לא יכול לפנות לבית דין לעבודה והוא מגורש מהצבא.

חיים כץ: מגורש.

חיים כץ: ואז אנחנו באים בטענות למה הוא מקבל פנסיה כשאחוז וחצי מהצבא מקבלים פנסיה גבוהה וכל השאר זה - -

<בני בן מובחר: הוא צודק מאד במה שהוא אומר.

מיקי רוזנטל: כל מה שאתה רואה עכשיו בעיתונים זה קמפיין מכוער, שאומרים שמרוויחים מיליארדים - -

חיים כץ: - - 53 אחוז של נגדים שהולכים הביתה בגיל 50, שלא רוצים ללכת הביתה.

חיים כץ: הוא יוצא עם פנסיה של 4000 שקל ולא קולטים אותו בעבודה והוא מחפש בפחים.

מיקי רוזנטל: זה רוב הגמלאים מהצבא.

חיים כץ: - - אז אנחנו באים וחותכים את הצבא.

חיים כץ: תשמע, גילוי נאות, אני בא מהתעשייה האווירית ואנחנו חלק מכיפת ברזל.

חיים כץ: אתה יודע איזו מלחמה עשינו כדי שתהיה כיפת ברזל.

חיים כץ: והם אמרו לנו: כל טיל מיירט עולה בין 50 ל-70 אלף דולר.

חיים כץ: כל טיל שמשוגר אלינו עולה 2000 דולר.

חיים כץ: אתה תתמוטט כלכלית.

חיים כץ: עכשיו תשמע, במבצע "עמוד ענן" היו 1000 הפלות.

חיים כץ: אנחנו לא מוציאים מיירט אם אנחנו יודעים באיכון פגיעה בטווח של 3 מטר.

חיים כץ: 3 מטר.

חיים כץ: איך שיוצא הטיל שלהם אני יודע איפה הוא ייפול בטווח של 3 מטר, ואז אני מחליט אם אני מוציא מיירט או לא מוציא מיירט ואני מביא את המיירט למטרה ואני פוגע ברזל בברזל ב-99 אחוז הצלחה.

חיים כץ: עכשיו, בא תעשה חשבון ששמנו 70 אלף דולר על אלה, 7 מיליון.

חיים כץ: מה היה קורה אם לא היינו שמים ולא היה כיפת ברזל" היה 1000 פגיעות ישירות.

חיים כץ: כמה הרוגים?

חיים כץ: כמה פצועים?

חיים כץ: איזה אנדרלמוסיה וכמה זה היה עולה לנו אבל כולם צעקו: אל תעשו את זה, לא צריך את זה, תקציב הביטחון, תקציב הביטחון.

מיקי רוזנטל: חיים, מה התפקיד שלי פה עכשיו?

מיקי רוזנטל: למי אני צריך ללכת כי אני צריך ללכת ואני רוצה לעזור להם.

חיים כץ: לשלי.

מיקי רוזנטל: לא, מה עושים בשביל לעזור?

מיקי רוזנטל: סליחה שאני מחזיר אותך לאדמה מהטילים שלך אבל אני רוצה לעזור להם.

מיקי רוזנטל: תגיד לנו איך עוזרים להם?

חיים כץ: בואו, יש פה ראשי מועצות.

חיים כץ: מאילו מפלגות יש פה מהקואליציה?

חיים כץ: אתה ליכוד.

<יוסי שמעוני: "ישראל ביתנו".

<סיון יחיאלי: טוב לדעת.

חיים כץ: הכל בסדר.

חיים כץ: מול מי אתה יודע לדבר?

<יוסי שמעוני: אני במקרה היום פוגש את יאיר - -

חיים כץ: איש ענק.

חיים כץ: יאיר שמיר, אתה הולך לדבר אתו?

<יוסי שמעוני: היום ב-12:30 אני פוגש אותו.

מיקי רוזנטל: הוא מסדר את זה בשתי דקות.

חיים כץ: הוא לא מסדר בשתי דקות.

חיים כץ: אם הוא היה יכול לסדר בשתי דקות, הוא היה מסדר.

מיקי רוזנטל: לא, כי הוא צריך שהוא יצביע בשבילו.

מיקי רוזנטל: בשביל 2 מיליון הוא מצביע בשבילו בוועדת שרים.

מיקי רוזנטל: בא נראה.

מיקי רוזנטל: אתה הולך ליאיר שמיר?

מיקי רוזנטל: בקיצור, אתה אומר שלי, באופוזיציה אין תפקיד, אני משוחרר.

<סמי מלול: חיים, ברשותך, אני רוצה לתת הצעת ייעול: עם כל הכבוד לשר הכלכלה בנט, הנושא הזה של ההטבות ליישובי קו העימות תמיד היה ת"פ משרד ראש הממשלה.

<סמי מלול: תמיד.

חיים כץ: הוצאתם מכתב?

<סמי מלול: הוציאו מכתבים.

<סמי מלול: אני לא יכול להגיד לך, למיטב ידיעתי לא.

<סיון יחיאלי: אני חושב שכן אבל אני צריך לבדוק.

<סמי מלול: עכשיו אני אגיד לך יותר מזה: למיטב זכרוני כן אבל אני לא רוצה להגיד בוודאות.

<סמי מלול: אני אגיד לך גם יותר מזה - -

<סיון יחיאלי: שלמה ואני הוצאנו לראש הממשלה.

<סמי מלול: אתם הוצאתם לראש הממשלה וגם לבנט וגם לאחרונה, הוצאתם לחיים - -

חיים כץ: לא, עזוב.

<סמי מלול: אני רוצה לגמור מה שאני רוצה לומר: אני, מניסיון - -

חיים כץ: תראו, הדיונים בוועדה בדרך כלל לא מתקיימים ככה, שיהיה לכם ברור.

מיקי רוזנטל: נכון, אבל בגלל שאני צריך ללכת, זה בגללי.

<סמי מלול: לא, אתה אמרת שאתה רוצה משהו פרקטי ואני באמת רוצה לדבר, כמה שיותר מהר לקדם את הנושא.

<סמי מלול: האגף לבקרה במשרד ראש הממשלה בראשותה של מיכל פרנץ.

<סמי מלול: היא בדרך כלל מובילה - -

<וילמה מאור: אנחנו הזמנו.

חיים כץ: והיא לא באה?

<סמי מלול: אני יכול לספר לך סוד מחדרי החדרים של הליכוד, חיים, שאפילו אני יודע שהיתה - -

חיים כץ: שנייה, מה אתה עושה במשרד הכלכלה?

<גיל ארז: אני מאגף מעונות יום.

חיים כץ: מה יש לך להגיד לנו?

מיקי רוזנטל: איפה הכסף ?

מיקי רוזנטל: אין כסף.

<גיל ארז: אני מנהל אגף בפועל של אגף מעונות יום.

<גיל ארז: למען הסדר הטוב, אמרו כאן שזאת החלטת ממשלה שנקבעה בעבר על נושא קו עימות.

<גיל ארז: אמרו, נכון, ואני לא אחזור על זה, זה משרד הביטחון קובע את הנושא של עימות.

<גיל ארז: ברגע שיש החלטת ממשלה ויש תקציב, אנחנו יודעים - -

חיים כץ: למה, אין לכם תקציב בתמ"ת?

<גיל ארז: לא.

<גיל ארז: ההחלטה היא החלטה של ביטחון - -

מיקי רוזנטל: תגיד לי, המספר שחיים נקב הוא נכון?

מיקי רוזנטל: זה סדרי הגודל?

<גיל ארז: הוא יותר גבוה אבל לפי החישובים שלנו הוא יותר גבוה.

חיים כץ: כמה זה לפי החישובים שלך?

<גיל ארז: קרוב ל-10 מיליון.

<וילמה מאור: ל-3 שנים.

מיקי רוזנטל: לכמה זמן 10 מיליון?

<קריאה: ל-3 שנים.

<קריאה: ההחלטה הקודמת דיברה על 7 מיליון ל-3 שנים.

<גיל ארז: לא, לא.

<גיל ארז: יותר.

<גיל ארז: אני גם רוצה להגיד מעבר לזה שהשינוי הוא מהשנה שעברה, שירד בהדרגה כמו שתיארו, מדרגה קולקטיבית, שזה מה שהיה 3,4 לדרגה אינדיבידואלית.

<גיל ארז: עדין מי שיש לו - -

חיים כץ: אתה יודע לבדוק אם זה בא מתקציב משרד התמ"ת, עכשיו זה כלכלה, זה לא בא מהאוצר.

חיים כץ: זה לא בא ממשרד ראש הממשלה.

חיים כץ: זה בא מהתמ"ת, מהתקציב שלכם.

<גיל ארז: נכון.

<גיל ארז: לא הייתי - -

חיים כץ: זה בא מהתמ"ת אתה לא צריך להתכסות במה שלא צריך.

<הרצל בוקר: אני ראש מועצת מטולה.

<הרצל בוקר: החלטת הממשלה הקודמת, בתקופתו של השר שמחון - -

חיים כץ: זה לא חכמה, הוא ביישובי.

חיים כץ: ..

<קריאות: הוא מאבן מנחם, הוא גם מהישובים.

<הרצל בוקר: - - קבעו את יישובי קו העימות לפי החלטת משרד הביטחון ליישובי גדר שזה 12 ועוד 44 ישובים שקיבלו על פי אותה החלטה, אני לא זוכר את מספרה - -

<סמי מלול: 3960.

<הרצל בוקר: - - 7 מיליון שקל למשך 3 שנים ובא לציון גואל.

<הרצל בוקר: זה בא מתקציב התמ"ת, ככה כתוב בהחלטה, מתקציב המשרד, ויזם אותה גם שמחון בעצמו.

<הרצל בוקר: ב-4.8.13 האחרון, - -

חיים כץ: זה היה מ-2011?

<הרצל בוקר: כן, ל-3 שנים.

<הרצל בוקר: 10,11,12, סוף 12 זה נגמר.

חיים כץ: 10 עד 12?

<גיל ארז: אבל ההחלטה היתה בנסיבות ביטחוניות.

<הרצל בוקר: שניה, קו עימות זה ביטחוני.

<הרצל בוקר: - - עכשיו לשאלה שלו: ב-4 לאוגוסט 2013, לא מזמן, היתה החלטת ממשלה של הגדרת אזורי עדיפות לאומית.

<הרצל בוקר: עדיפות לאומית אמרה ושינתה את המצב מהחלטות קודמות, אין מצב כזה של קו עימות.

<הרצל בוקר: יש היום "יישוב מאוים קילומטר", "יישוב מאוים 9 קילומטר" ואחר כך באים היתר.

<הרצל בוקר: בהחלטה הזאת נאמר במפורש שכל משרד או כל שר שאחראי על המשרד שלו יגיד וידרג את התקציבים שלו איך הוא מסייע בהתאם לנתונים האלה של האיומים של אזור העדיפות הלאומית, איך המשרד שלו נותן את זה.

<הרצל בוקר: עד היום שום משרד לא דירג שום דבר ולא נתן שום הטבות.

<הרצל בוקר: אני יודע שרק משרד השיכון מטפל בענין הזה כי הוא מצמיד את מה שהיה לפני שנתיים.

<הרצל בוקר: פה צריך לבוא לשר התמ"ת, שר הכלכלה היום, ולהגיד לו: זה ניתן מתקציבך.

<הרצל בוקר: יש יישובים מאוימים - -

חיים כץ: אני מתחייב שהיום הוא ישמע את זה.

<הרצל בוקר: - - יש החלטת ממשלה, בא תגידו מה אתם, כשרים, עושים לאזור עדיפות לאומית.

חיים כץ: To make the long story short, אל תדבר, אני עייף.

חיים כץ: תוציאי מכתב לראש הממשלה עם העתקים לשר התמ"ת, עם העתקים אלי - -

מיקי רוזנטל: ליושב ראש האופוזיציה גם, מה אכפת לך? סתם, סתם...

חיים כץ: תוציאי עם העתק ליו"ר ועדת העבודה והרווחה.

חיים כץ: דבר שני, אני אדבר עם בנט היום.

חיים כץ: איש הקשר יהיה סמי מלול, אני אעבוד דרכו, הוא פשוט באנשי הקשר שלי והוא לא הצביע בשבילי לבחירות, תהיה רגוע.

מיקי רוזנטל: גם אני לא הצבעתי בשבילך.

חיים כץ: תשמע, אבל הוא ליכוד.

חיים כץ: הוא חשב שאני לא ראוי.

<סמי מלול: חיים כץ, אתה גורם לי עוול אישי.

חיים כץ: טוב, בסדר.

חיים כץ: ויחד עם זה, כשבאה פניה, בלי שום קשר, לא מעניין אותי - -

<בני בן מובחר: אנחנו מאד מעריכים את זה, חיים.

חיים כץ: - - לא מעניין אותי, אני חושב שאתם ראויים.

חיים כץ: אני חושב שצריך לעזור לכם ואני אביא לכם הרבה פרנסה בגולן.

חיים כץ: הרבה, הרבה, הרבה.

חיים כץ: תאמין לי.

<בני בן מובחר: אני באתי ממקום של הערכה שאתה ומיקי נמצאים פה.

<בני בן מובחר: בחייך, זה שאנשים אחרים לא מגיעים לכאן, זה כואב לי.

חיים כץ: תשמע, אבל אתה יודע איך זה בכיתה?

חיים כץ: מיקי ואני באנו לשיעור, באנו בזמן ואנחנו מקבלים נזיפות על אלה שלא הגיעו.

<בני בן מובחר: לא, זאת לא היתה הכוונה.

מיקי רוזנטל: תקשיב, חיים הסביר לך את זה.

מיקי רוזנטל: אני עכשיו צריך להיות ב-3 ועדות אחרות ובחרתי להיות פה כי בחרתי להיות פה.

מיקי רוזנטל: ובמקומות אחרים אומרים: למה מיקי לא בא?

מיקי רוזנטל: אומרים: לא אכפת לך הנושא הזה?

מיקי רוזנטל: ואתה אומר...

מיקי רוזנטל: זה מסובך, עזוב.

מיקי רוזנטל: אל תיכנס לזה.

מיקי רוזנטל: זה לא שלא אכפת לאנשים, זה לא נכון.

חיים כץ: אז אנחנו נעשה את העבודה שלנו.

חיים כץ: אתה תוציא מכתב.

חיים כץ: אני, יש לי את הטבלאות.

מיקי רוזנטל: ובעזרת השם אנחנו נהיה בממשלה בשנה הבאה, נתקן את כל העוול.

חיים כץ: - - יש לנו פה גם את ההחלטה של לפני שנתיים שזה בא מתקציב התמ"ת.

<שרון גידו: וחיים, אפשר להשאיר לך את החלטת הממשלה 2127.

חיים כץ: יש הכל, הכל מסודר.

חיים כץ: יש לנו מנהלת ועדה מיתולוגית ומסודרת ועניינית.

<סמי מלול: אני רוצה להגיד לך: לבוא ולהגיד שיישובי קו העימות, אין היום הגדרה מבחינת משרד הביטחון זה עזות מצח.

<הרצל בוקר: יש.

<הרצל בוקר: ישובים מאוימים.

<סמי מלול: - - אם יש בחוק הגדרה של קו עימות זה רק קו עימות צפוני שמוגדר 9 קילומטר מקו הגבול, הגדרה משפטית.

<סמי מלול: הוא בא ובעזות מצח אומר שמשרד הביטחון הסיר את.

<סמי מלול: ..

<סמי מלול: אנחנו היום במצב שקט לחלוטין.

<סמי מלול: מה זה?

<סמי מלול: - -

<שרון גידו: הסורים על הגדר.

מיקי רוזנטל: אנחנו לא רוצים שאתם בכלל תהיו בעימות, אנחנו רוצים שיהיה שלום אבל אתם חיים בפריפריה ומדינת ישראל חייבת לעזור לכם.

<סמי מלול: - - - אם אני הייתי משרד הכלכלה הייתי - -

מיקי רוזנטל: זה חשוב שאנשים ירצו לבוא לפריפריה כי יש להם הטבות.

חיים כץ: זה תם ולא נשלם.

חיים כץ: אנחנו נפעל בכמה ערוצים.

חיים כץ: 1.

חיים כץ: תביאו את המכתב ואני אדאג גם לעשות מה שצריך.

חיים כץ: אני אפנה היום לבנט, סמי מלול יעדכן אתכם ואני אנסה לנצח את המשחק.

חיים כץ: עזרנו לאחרונה למכללת תל-חי, עזרנו לה יפה, עשינו עבודה יפה, לא נתנו להם לעשות שטויות ושביתות רעב בימים רביעי עד שני שהכנסת סגורה, הם היו יושבים פה בשביתת רעב מטופשת.

חיים כץ: - -

<בני בן מובחר: זה במקרה קרית שמונה, גליל עליון ומבואות החרמון.

חיים כץ: כן, כן.

חיים כץ: בסדר.

חיים כץ: אמרתי לו: מה אתה עושה שביתת רעב ביום רביעי כשסוגרים את הכנסת, עד יום שני אף אחד איננו פה.

חיים כץ: על מי זה משפיע?

חיים כץ: הצלנו את המכללה ואת החינוך הטכנולוגי במדינת ישראל שהוא חינוך חיוני ונחוץ.

חיים כץ: אנחנו נעשה את העבודה ונעדכן אתכם.

חיים כץ: תודה רבה.

חיים כץ: הישיבה נעולה.